O S N O V N A Š K O L A

**VJEKOSLAVA PARAĆA**

SOLIN

Klasa: 602-02/12-01/35

Urbroj: 2180701-08-01-12-1

**IZVJEŠĆE O RADU ŠKOLE**

**NA KRAJU**

**ŠKOLSKE GODINE 2011./2012.**

SOLIN, 3. rujna 2012. godine

**SADRŽAJ:**

1. OSNOVNI PODACI O ŠKOLI
2. UVJETI RADA

1. Obilježja školskog područja

2. Materijalni uvjeti

3. Učiteljski kadar i ostali zaposlenici

1. ORGANIZACIJA RADA

1. Podaci o učenicima, razrednim odjelima i organizaciji nastave

2. Godišnji kalendar rada škole

 IV. KULTURNA I JAVNA DJELATNOST

 V. ZDRAVSTVENO-SOCIJALNA I EKOLOŠKA ZAŠTITA UĈENIKA

 VI. INTERNO STRUĈNO USAVRŠAVANJE

 VII. RAD STRUĈNIH ORGANA, STRUĈNIH SURADNIKA I ORGANA

 UPRAVLJANJA

1. Rad učiteljskog vijeća

2. Rad razrednih vijeća

3. Rad razrednika

4. Rad stručnih suradnika

5. Rad školskog odbora, vijeća roditelja i vijeća učenika

6. Rad tajništva i administrativno – tehničke službe

 VIII. REALIZACIJA NASTAVNOG PLANA I PROGRAMA –

 ANALIZA ODGOJNO-OBRAZOVNIH POSTIGNUĆA

1. Planiranje i programiranje svih oblika nastavnog plana i programa

2. Realizacija nastavnog plana i programa

3. Rad i postignuća u redovnoj i izbornoj nastavi

4. Rad s učenicima koji rade po prilagođenom programu, dopunska nastava, dodatna nastava

 i izvannastavne aktivnosti

IX. PRIJEDLOG MJERA ZA STVARANJE ADEKVATNIJIH UVJETA RADA I

 MJERA ZA UNAPREĐIVANJE ODGOJNO-OBRAZOVNOG RADA

1. **OSNOVNI PODACI O ŠKOLI:**

Naziv škole: Osnovna škola Vjekoslava Paraća

Adresa: 21210 Solin, Dudini 17

Tel./ fax.: 021-217-876

Tel./ fax.: 021-217-590

E-mail adresa:1. os-solin-002@skole.htnet.hr

 2. os-v.parac@st.htnet.hr

Web: os-vparac-solin.skole.hr

Broj učenika: 592

Broj razrednih odjela: 27

Ukupan broj zaposlenih: 59

Područne škole: Vranjic, Obala pomoraca 51, 21211 Vranjic

Ravnatelj: Đuro Baloević; e-mail: djuro.baloevic@st.htnet.hr

1. **UVJETI RADA**
2. **Obilježja školskog područja**

Osnovna škola Vjekoslava Paraća Solin je jedna od tri osnovne škole na području grada Solina.

Centralna škola nalazi se u Sv. Kaju, a područna škola je u Vranjicu.

Zgrada centralne škole izgrađena je 1970. godine za 29 razrednih odjela i zadovoljavala je tadašnje pedagoške norme. Porast broja učenika (2005./2006. čak 1058) povećao je broj razrednih odjela na 44, a zbog nedostatka prostora nastava je organizirana u tri smjene.

Ovakva situacija je bila do početka školske godine 2006./2007. kada je započela s radom nova Osnovna škola kraljice Jelene (na predjelu Priko Vode) u koju je prešao veći broj učenika i djelatnika. Iz toga proizlaze u posljednjim školskim godinama, velike promjene u organizaciji rada škole i bitno olakšanje i rasterećenje.

Školsko područje se proteže na 5 - 6 kilometarskoj površini.

Ono je dislocirano, raspršeno i dijeli se na:

* područje Svetog Kaja (koje je zapadni dio teritorija grada Solina i graniči s gradom Kaštela), a neposredno je uz matičnu školu te područje na istoku grada Solina koje graniči s područjem grada Splita

Ukupno 94 učenika od 1. - 8.razreda se prevozi s područja Dračevca, Bilica I. i II.,

Zoranićeve, Splitske i Solinske ulice, a udaljenost je 5,5 kilometara od matične škole.

Školi pripada i područna škola Vranjic u kojoj se izvodi nastava od 1. do 4. razreda. Učenici s tog područja od 5. - 8. razreda se prevoze đačkim autobusima svakodnevno u matičnu školu u Svetom Kaju u Solinu (ukupno 53 učenika).

Navedena područja nemaju kvalitetnih kulturnih, javnih, zdravstvenih i drugih urbanih sadržaja i riječ je o rubnim područjima grada Solina i grada Splita koja nisu u dovoljnoj mjeri kvalitetno urbanizirana i ne pružaju dovoljno kvalitetne uvjete života lokalnog stanovništva.

1. **Materijalni uvjeti**

Tijekom ove školske godine izvršeni su brojni zahvati u cilju uređenja prostora i okoliša škole te stvaranja kvalitetnijih uvjeta rada.

Prije svega treba istaknuti: nastavak postavljanja novih modernih rasvjetnih tijela u preostale prostorije na katu zgrada i u školskoj dvorani, postavljanje zaštitne mreže u dvorani, izmjena svih prozora u prizemlju s južne strane školske zgrade, izmjena poda u učionici 1. razreda u PŠ Vranjic, uređenje cjelokupnog prostora školskog atrija (hol).

Nastavna sredstva i pomagala se redovito nadopunjuju svake godine.

Par godina MZOS ne ispunjava obveze prema školama za nabavku knjižnog lektirnog fonda za učenike, a škola skromnim vlastitim sredstvima nabavlja stručnu literaturu.

1. **Učiteljski kadar i ostali zaposlenici**

Popunjenost stručnim kadrom je vrlo dobra i sukladna zakonskim propisima, nema nestručno zastupljene nastave, sve je veći broj djelatnika s visokom stručnom spremom, a nastavni kadar je bitno pomlađen. Posebno treba istaknuti ekipiranost stručne službe škole (pedagog, psiholog, defektolog, knjižničar) koji su svi u radnom odnosu na puno radno vrijeme. Pripravnički staž završili i položili stručni ispit: Irena Džeko, Mira Ercegović i Jelena Vukojević.

S početkom II. polugodišta u mirovinu su otišli učitelji Anđelka Jurić i Silvio Mirošević.

Broj učitelja i stručnih suradnika: 47

Broj učitelja razredne nastave: 14

Broj učitelja predmetne nastave: 29

Broj stručnih suradnika: 4

Tehničko i ostalo osoblje: 11

Broj pripravnika: 4

Broj mentora i savjetnika: 4

Broj voditelja ŽSV-a: 3

Kvalifikacijska struktura zaposlenih: VSS - 32, VŠS – 18, SSS – 5, OŠ - 4, UKUPNO: 59.

1. **ORGANIZACIJA RADA**
2. **Podaci o učenicima, razrednim odjelima i organizaciji nastave**

|  |  |  |  |
| --- | --- | --- | --- |
|  | Razredna nastava | Predmetna nastava | Ukupno |
| Učenika | Odjela | Učenika | Odjela | Učenika | Odjela |
| Matična škola  | 229 | 10 | 316 | 13 | **545** | **23** |
| PŠ Vranjic | 47 | 4 | 0 | 0 | **47** | **4** |
| Ukupno | **276** | **14** | **316** | **13** | **592** | **27** |

U ovoj školskoj godini nastava se izvodi u dvije smjene i to: smjena ¨A” 12 odjela (1.a – b, 2.a, 3.a, 4.a, 5.a-b, 6.a, 7.ab, 8.ab) i smjena “B” 11 odjela (1.c, 2.c, 3.b – c, 4.a, 5.c, 6.b-c, 7.c-d, 8.c). Prva i druga smjena se izmjenjuju tjedno s početkom u 8.00 i 14.00 sati, a satovi traju 45’. Završetak nastave u jutarnjoj smjeni je u 13:10, a u poslijepodnevnoj u 19:10 sati.

U jednoj smjeni su manji dio učenika neputnika i učenici putnici (Vranjic, Dračevac, Bilice – ukupno 149 učenika), a u drugoj su učenici neputnici. Nastava se odvija u petodnevnom radnom tjednu, a smjene se izmjenjuju tjedno.

U Vranjicu su 4 razredna odjela od 1. do 4. razreda s nastavom u jutarnjoj smjeni (ukupno 47 učenika).

Prijevoz učenika putnika odvija se bez značajnijih problema. Na početku školske godine novim prijevoznikom postaje Prijevoznički obrt Stipe Boban iz Solina.

1. **Godišnji kalendar rada škole**

Nastava je počela u 1. polugodištu 9. rujna, a završila 23. prosinca 2011.godine. U II. polugodištu nastava je započela 9. siječnja, a završila 15. lipnja 2012.godine. Tijekom nastavne godine ostvareno je 176 nastavnih dana i 8 nenastavnih radnih dana.

U vremenu od 3. do 10. veljače 2012. godine nastava nije održana zbog vremenskih nepogoda, a nadoknađena je 2., 3., i 4. travnja, 30. travnja i 8. lipnja 2012. godine.

1. **KULTURNA I JAVNA DJELATNOST**

Plan je ostvaren u cijelosti, a posebno je za naglasiti prisutnost učenika na 4 kazališne i filmske predstave, školske priredbe (prijam prvaša, Dani kruha, Božić, Sv. Lucija, Sv. Nikola, Dan škole i dr.), aktivnosti uz blagdan Svetog Kaja i Svetog Martina, obilježavanje Međunarodnog dana obitelji (na gradskoj razini).

U školi se redovito obilježavaju mnogi značajni datumi i događaji iz hrvatske povijesti kroz razne oblike aktivnosti (priredbe, izložbe, satovi razrednika, povijesti, hrvatskoga jezika, nastave u prirodi).

Početkom nastavne godine djelatnici MUP-a održali su predavanje za “prvašiće” pod nazivom “Što znam i kako se ponašam u prometu”, a tijekom proljheća i na Prometnom poligonu za učenike 4.-ih razreda. Hrvatski školski športski savez u 1.c razredu u našoj školi provodi program “Univerzalne sportske škole”. Posebno se ističu aktivnosti u realizaciji UNICEF-ovog projekta ¨Za djecu Afrike¨ i projekta Međunarodne eko-škole jer smo obnovili eko status i stekli zlatni (trajni) status eko škole.

1. **ZDRAVSTVENO-SOCIJALNA I EKOLOŠKA ZAŠTITA UĈENIKA**

U predviđenom programu rada Nastavnog zavoda za javno zdravstvo Splitsko-dalmatinske županije realizirano je cijepljenje učenika, sistematski pregledi učenika 5. i 8. razreda, sistematski pregledi pri upisu u 1.razred, profesionalna orijentacija, ciljani sistematski pregledi prema odabiru, oslobođenje od nastave TZK, predavanja o zdravstvenom odgoju, suradnja s nastavnim osobljem kao i pregled sanitarno – tehničkog stanja škole.

1. **INTERNO STRUĈNO USAVRŠAVANJE**

1. Rad stručnih aktiva razredne nastave, kao i predmetne nastave je redovit, a realizira se prema potrebi, a obvezatno na početku i kraju pojedinog polugodišta. Većina aktiva se bavila problemima odabira udžbenika, aktivi su se također bavili i pitanjima nabavke nastavnih sredstava, priručnika, obilježavanja pojedinih datuma, humanitarnim akcijama, planovima i programima, zaduženjima u nastavnom procesu, izvješćima sa seminara,

2. Učitelji i stručni suradnici redovito su prisustvovali stručnim skupovima u organizaciji Agencije za odgoj i obrazovanje, županijskih stručnih vijeća i drugih stručnih organizacija i udruga.

3. Ove školske godine stručno su napredovali slijedeći učitelji: Dragan Stanojević – učitelj mentor, Ines Popović – učitelj mentor i Marija Žižić-Pleština – učitelj savjetnik.

1. **RAD STRUĈNIH ORGANA, STRUĈNIH SURADNIKA I ORGANA**

**UPRAVLJANJA**

1.Ukupno je održano dvanaest (12) sjednica Učiteljskog vijeća na kojima se raspravljala i analizirala cjelokupna problematika škole.

Učiteljsko vijeće razmatralo je slijedeće stručne teme: Pravilnik o načinima, postupcima i elementima vrednovanja učenika u OŠ i SŠ, Godišnji plan i program rada škole, Školski kurikulum, Ostvarivanje Godišnjeg plana i programa rada škole i Školskog kurikuluma, Okvirni vremenik pisanih provjera znanja, Obilježavanje dana kruha, Krizne situacije u školama – predavanje, Planovi aktivnosti po mjesecima, Pravilnik o postupku utvrđivanja psihofizičkog stanja djeteta, učenika te sastavu stručnog povjerenstva, Kalendar rada škole, Komunikacija u školi i razredu – predavanje, projekt Nacionalni ispiti u OŠ – matematika NI-MA-2012. , Fiskalna odgovornost – procedure, Stručno usavršavanje učitelja i stručnih suradnika škole, Prijedlozi za napredovanje učitelja, Projekt UNICEF-a ¨Škole za Afriku¨, Kućni red škole, Obilježavanje Dana škole, Pedagoška dokumentacija, Pedagoške mjere, Popravni ispiti, Natjecanja i smotre učenika OŠ, Učeničke ekskurzije, Projektni eko-dani, Analize uspjeha učenika, zamolbe i zahtjevi roditelja i drugo.

2. Održane su po 3 sjednice Razrednih vijeća gdje se nakon svakog polugodišta analizirao uspjeh svakog razreda, odnosno poteškoće u učenju pojedinih učenika, kao i ponašanje učenika, a održane su u pojedinim RO i dodatne sjednice (prema potrebi).

3. Rad razrednika je bio vrlo dobar. Oni su redovito pratili uspjeh učenika u učenju i vladanju, te organizirali pomoć slabijim učenicima. Također su organizirali izlete, te posjete kinu, kazalištu, izložbama. Pohvalna je suradnja razrednika s ostalim članovima razrednih vijeća, SRS i posebno s roditeljima učenika.

4. Službu čine: knjižničarka, pedagoginja, psiholog i defektologinja (svi na puno radno vrijeme).

Školska služba ostvarila je zapaženo unapređenje svoje aktivnosti i pomoći učenicima, učiteljima i roditeljima škole.

Služba je napravila niz programa: profesionalne orijentacije, stručne opservacije, prevencije ovisnosti, sistematske preglede i cijepljenje učenika, prevencije i obrade nasilja među djecom, satova razrednika, roditeljske sastanke i drugo.

Ostvaren je upis u prvi razred i formirani odjeli prvog i petog razreda.

Individualnim radom (kontinuirani i diskontinuirani stručni tretman- psiholog, logoped, pedagog) obuhvaćeno je 104učenika, a poseban rad odnosio se na 19 učenika s rješenjem županijskog Ureda državne uprave (teškoće u učenju, teškoće u ponašanju, kombinirane teškoće i drugo). Jedan učenik prati nastavu uz pomoć osobnog asistenta/pomoćnika u nastavi.

Suradnja s roditeljima obavlja se putem individualnih razgovora ili predavanja na roditeljskim sastancima.

Kontinuirana je i vrlo dobra suradnja stručnog tima i školskog liječnika te suradnja s odgojnim skupinama pri našoj školi koje organizira i vodi Centar za odgoj – Split.

5. Održano je 8 sjednica Školskog odbora, dvije sjednice Vijeća roditelja i dvije sjednice Vijeća učenika, gdje su na dnevnom redu bila kadrovska pitanja, analize odgojno-obrazovnih rezultata, donošenje temeljnih pravnih i stručnih dokumenata škole, tekući problemi i aktivnosti koji se javljaju tijekom godine i ostali poslovi iz nadležnosti ovih tijela.

6. Tajništvo i administrativno-tehnička služba svoj posao obavljaju prema planu rada i tu nemam nikakvih poteškoća. Normativna djelatnost škole usklađena je ili se usklađuje s novim zakonskim propisima.

7. Ravnatelj:

Osobita pozornost posvećena je praćenju kvalitete odgojno-obrazovnog procesa u školi, programu rasterećenja učenika, pomoći učiteljima – početnicima ili na zamjenama.

Značajan dio vremena posvećen je pomoći učenicima s problemima u ponašanju i učenju, te se strpljivošću i pružanjem mogućnosti slobodnog iznošenja problema (sandučić povjerenja i rad Vijeća učenika u školi) postigla veća ozbiljnost i uspjesi u radu.

Velika pozornost i trud učinjeni su u realizaciji međunarodnog projekta Eko-škole (dva projektna dana i sve ostale planirane aktivnosti, a posebno i akcije sakupljanja starog papira i kartona u sklopu aktivnosti SDŽ). Eko svijest učenika i učitelja sve je više razvijenija, uspješno se uređuje školski okoliš, maslinik i unutrašnjost škole. Rezultati su zavidni.

Veliki dio vremena i obveza posebno je posvećen daljnjem uređenju i opremanju unutarnjeg i vanjskog školskog prostora, što je u velikoj mjeri vidljivo.

Nastavljeno je niz uspješnih i brojnih izvannastavnih aktivnosti, izvanškolskih aktivnosti (posebno u školskoj športskoj dvorani), kvalitetna djelatnost Školskog športskog društva ¨Salona¨ i Učeničke zadruge ¨Brnistra¨.

8.Ljudski čimbenik

Radna disciplina i izvršavanje obveza od strane učitelja su pozitivni. To se posebno odnosi na najveći dio učitelja koji su istinski zaljubljenici svoga poziva.

Pedagoška klima, kao i međuljudski odnosi u školi su izrazito pozitivni.

1. **REALIZACIJA NASTAVNOG PLANA I PROGRAMA –**

 **ANALIZA ODGOJNO-OBRAZOVNIH POSTIGNUĆA**

Godišnji plan i program rada škole te svi ostali planovi i programi obavljeni su kvalitetno i na vrijeme.

Svi oblici nastave obavljeni su u planiranom obimu i stručno zastupljeni, a ostvareno je 176 nastavnih radnih dana i 8 nenastavnih radnih dana.

Pedagoška dokumentacija je tijekom godine vođena potpuno i točno uz nadzor ravnatelja i drugih ovlaštenih osoba te je prisutan napredak u opisnom praćenju i ocjenjivanju učenika iako još ima slučajeva neažurnosti.

1. Planiranje i programiranje obavljeno je kvalitetno i na vrijeme. Na Učiteljskim vijećima i Razrednim vijećima raspravljalo se o zaduženjima učitelja, kalendaru rada škole, udžbenicima, organizaciji priredbi, rezultatima popravnih ispita, izvješća sa seminara, završetku školske godine i drugo.

2. Nastavni sadržaji prema nastavnom planu i programu su realizirani i nije bilo većih problema i teškoća.

Nije bilo odstupanja broja planiranih i ostvarenih nastavnih satova, pa i izborne nastave, dopunske, dodatne nastave i izvannastavnih aktivnosti u školi.

Uz redovnu nastavu ostvarena je i izborna nastava iz vjeronauka za 590 učenika u 27 RO (1. – 8. razred), informatike za 140 učenika u 11 skupina (5. – 8. razred), talijanskog jezika za 115 učenika u 7 skupina (4.- 8. razred).

U dopunskoj nastavi ostvareno je 859 sati s 209 učenika, a u dodatnoj nastavi ostvareno je 1015sati sa 211 učenika.

U izvannastavnim aktivnostima ostvareno je 1323 sati uz obuhvat 325 učenika.

U izvanškolskim aktivnostima uključeno je 138 učenika nižih i 137 učenika viših razreda ili ukupno 275 učenika.

U produženom stručnom postupku poludnevnog boravka koji u našoj školi vodi Centar za odgoj - Split uključeno je 20 učenika raznih razreda i to u dvije skupine što je značajan pomak jer je do početka školske godine 2006./2007. postojala samo jedna skupina

3. Upis u 1. razred

Na predupis djece za prvi razred za školsku godinu 2012./2013. prijavljeno je 93 djece.

U prvi razred upisano ih je ukupno 81 i to u tri razredna odjela u centralnoj školi i jedan u područnoj školi u Vranjicu.

4.Prolaznost učenika:

Na popravni ispit u lipanjskom roku upućeno je : a) iz jednog predmeta - 13 učenika

 b) iz dva predmeta - 6 učenika.

Zato što nisu položili ili pristupili ispitu u lipanjskom roku na polaganje popravnog ispita u kolovozu upućeno je: iz jednog predmeta - 2 učenika.

Na ponavljanje razreda nije upućen niti jedan učenik i prolaznost je u svim razredima 100%.

Broj negativnih ocjena prema nastavnim predmetima na popravnom ispitu u lipnju 2012. je slijedeći:

 - engleski jezik - 5 negativnih ocjena

 - matematika - 15 negativnih ocjena

 - povijest - 3 negativne ocjene

 - geografija - 2 negativne ocjene.

5. Rezultati učenika na kraju školske godine:

A) Od ukupno 276 učenika od 1. do 4. razreda niti jedan učenik nije ocijenjen negativnom ocjenom. Opći uspjeh učenika bio je slijedeći:

odličan 176 učenika

vrlo dobar 82 učenika

dobar 18 učenika.

Srednja ocjena kod učenika iz svih nastavnih predmeta iznosi 4,45.

Ukupan broj izostanaka je 8124 sati (svi opravdani), nema neopravdanih izostanaka, a po učeniku iznosi 29,8 sati.

A) Od ukupno 316 učenika od 5. do 8. razreda niti jedan učenik nije ocijenjen negativnom ocjenom. Opći uspjeh učenika bio je slijedeći:

odličan 94 učenika

vrlo dobar 119 učenika

dobar 100 učenika

dovoljan 1 učenik.

Srednja ocjena kod učenika iz svih nastavnih predmeta iznosi 3,90.

Ukupan broj izostanaka je 16610 sati (16494 opravdanih), 116 sati neopravdanih izostanaka, a prosjek po učeniku iznosi 52,6 sati.

C) 592 učenika škole ostvarila su slijedeći uspjeh:

odličan 270 učenika (45,6%)

vrlo dobar 201 učenika (34,00%)

dobar 118 učenika (19,9%)

dovoljan 1 učenik (0,2%)

Srednja ocjena kod učenika iz svih nastavnih predmeta iznosi 4,10.

Ukupan broj izostanaka je 24824 sati (24708 opravdanih), 116 sati neopravdanih izostanaka, a prosjek po učeniku iznosi 41,9 sati.

6. Pedagoške mjere:

Zbog ometanja drugih učenika u učenju i praćenju nastave, ometanja učitelja u vrijeme održavanja nastave, neredovitog nošenja školskog pribora i opreme, izbjegavanja školskih obveza, neopravdanih izostanaka, agresivnog ponašanja izrečene su 3 mjere pismene opomene razrednika koje na kraju školske godine nisu brisane.

Ove godine razredna vijeća su pohvalila 166 učenika, a Učiteljsko vijeće je nagradilo 17 učenika – uglavnom učenike osmog razreda koji su cjelokupno školovanje završili s odličnim uspjehom (13 učenika) i učenike koji su se posebno istaknuli u izvannastavnim aktivnostima, kulturnim i sportskim manifestacijama na raznim razinama (4 učenika).

7. Uspješnost odgojno-obrazovnog procesa

Rezultati ostvareni tijekom školske godine bili su vrlo dobri. Učenici su sudjelovali na svim natjecanjima na gradskoj razini, većini natjecanja županijske ili regionalne razine, pa i na državnoj razini. Na navedenim natjecanjima ostvareni su dosada najbolji rezultati (čak i u odnosu na vrijeme kada je škola imala daleko veći broj odjela i učenika) i pokazano zavidno znanje i interes učenika iz skoro svih područja i predmeta. To se posebno odnosi na natjecanja iz LIDRANA, geografije, povijesti, biologije, matematike, astronomije, talijanskog jezika, LIK-a, eko-kviza, Sigurno u prometu, tehničke kulture, rukometa, gimnastike i dr.

Posebno treba istaknuti učenike: Josipa Svalinu (6.a) – osvojeno 7. mjesto na državnom natjecanju iz astronomije, Josipa Maretića (7.c) – osvojeno 10. Mjesto na državnom natjecanju iz TK i Ivana Prolića (8.c) – osvojeno 15. mjesto na državnom natjecanju iz TK.

Učenici škole sudjelovali su svojim radovima na nizu smotri i natjecanja, a posebno se ističu: 14. pjesnička smotra ¨Ča-more-judi¨ na Šolti (učenik Mate Kapitanović 7.a), likovni natječaj Hrvatske pošte za izbor novogodišnje marke, X. Smotra učeničkih zadruga Dalmacije u Trogiru, natječaj DUZS na temu ¨Katastrofe i snage zaštite i spašavanja¨ (2. mjesto Mihaele Jurič 2. PŠV u kategoriji likovnih radova učenika OŠ od 1. do 4. razreda), izložbe u prigodi blagdana Sv. Kaja i Sv. Martina.

1. **PRIJEDLOG MJERA ZA STVARANJE ADEKVATNIJIH UVJETA RADA I**

 **MJERA ZA UNAPREĐIVANJE ODGOJNO-OBRAZOVNOG RADA**

1. Nastaviti i završiti postupak zemljišno-knjižnog upisa vlasništva terena škole u Sv. Kaju i Vranjicu.
2. Nakon reguliranja vlasništva terena škole započeti i završiti dobivanje uporabne dozvole objekta matične škole.
3. Raditi na izradi projekta dogradnje objekta škole (nove učionice , kabineti za učitelje, blagovaonica, informatička učionica i dr.) u skladu s Državnim pedagoškim standardom za osnovno školstvo.
4. Nastaviti s ostvarenjem projekta energetske učinkovitosti objekta matične škole.
5. Nastaviti s uređivanjem objekta matične i područne škole s ciljem unapređenja sigurnosnih, higijensko-sanitarnih i općenito radnih uvjeta rada učenika i zaposlenika škole.
6. Nastaviti realizaciju svih dosadašnjih projekata u koje je škola uključena (kroz GPPR škole i Školski kurikulum), kao i uključivanje u nove projekte.
7. Nastaviti s tehnološkim opremanjem škole i internetskim umrežavanjem objekata škole s ciljem unapređenja tog segmenta nastavnog procesa.
8. Unapređivati suradnju škole (učitelji, SRS, ravnatelj i drugi zaposlenici) s učenicima, roditeljima i širom lokalnom zajednicom.
9. Posebno raditi na usavršavanju znanja i sposobnosti mlađeg nastavnog kadra koji sve više prevladava u školi.

Ravnatelj:

Đuro Baloević, prof.